Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: „4. számú melléklet a 9/1998. (II. 20.) BM rendelethez
Paragraph Index: 134

1. Az adattovábbítás A jelentési rendszer tervének kidolgozásáért az OEVI és a HVI vezetõje, végrehajtásáért az SZSZB jegyzõkönyvvezetõje, a HVI és az OEVI vezetõje felelõs. A folyamat felügyeletét a TVI vezetõje látja el. Adatküldésre és adatgyûjtésre minden szinten 15 perc áll rendelkezésre! 1.1. Az adattovábbítás feltételeinek biztosítása Ahhoz, hogy a jelentések megfelelõ idõben, megfelelõ helyen a választási irodák rendelkezésre álljanak, az ügyviteli folyamat pontos megszervezése szükséges. A helyi adottságok számbavételével a várható adatmennyiség feldolgozására a lehetõ leggyorsabb adattovábbítási folyamatot kell kidolgozni, a mûködési feltételeket meg kell teremteni: – a bizonylatok megfelelõ idõben történõ elõállítása, az elõre kitölthetõ adatok beírása, a szükséges mennyiségû másolati példány elõállítása és eljuttatása a szavazókörökbe, illetve a választási irodákhoz, – a jelentési rendszer feltételeinek pontos ismerete (jelszórendszer az adatküldõ és az adatfogadó azonosítására), – a választási irodákban megfelelõ számú adatfogadó személyzet biztosítása, munkabeosztásuk megszervezése (ki, hol és mikor fogadja a beérkezõ adatokat), – adatfogadás módjának meghatározása (azonosítókkal elõre kitöltött bizonylatok elõkészítése, a telefonon vagy faxon érkezett adatok felvezetése a bizonylatokra), – üzemképes technikai eszközök biztosítása megfelelõ számban (telefonvonalak, telefax készülékek, számítógép vagy számológép, iratmásoló, gépjármû stb.), – segédanyagok biztosítása a zökkenõmentes lebonyolításhoz (pl. tartalék faxpapír, másolópapír stb.). 1.2. Az adatfeldolgozó rendszer A szavazóköri adatok összesítése az okmányirodai HVI-ben számítógépes program segítségével (üzemzavar esetén manuálisan), a többi HVI-ben – a HVI vezetõjének döntése alapján – manuálisan vagy az adatlap-, jegyzõkönyv-ellenõrzõ számítógépes program segítségével történhet. 1.2.1. Manuális összesítés a HVI-kben A szavazókörökbõl beérkezett megjelenési adatok alapján a HVI vezetõjének jóváhagyásával (nagyságrendi ellenõrzés) ki kell tölteni az adott idõpontra elõkészített (fejrészében már kitöltött) „Összesítõ lap” 5., 6. rovatát. Az adatok beérkezése, továbbítása: – ha a jelentésre meghatározott 15 percen belül minden szavazóköri jelentés beérkezett, az adatokat összesíteni kell, és az összesen adatot haladéktalanul jelenteni kell az 5. számú melléklet 2.3. pontja szerint kijelölt okmányirodai HVI-nek, – ha a jelentésre megadott 15 percen belül nem minden szavazóköri adat érkezik be, a 15 perc leteltével – a jelentést adó szavazókörök számának feltüntetésével – kizárólag a jelentést adott szavazókörök adatait kell összeadni, és az összesített adatokat haladéktalanul jelenteni kell az 5. számú melléklet 2.3. pontja szerint kijelölt okmányirodai HVI-nek, – az adott jelentési idõpontra 15 percen túl érkezõ – az összesítésbõl hiányzó – szavazóköri jelentéseket regisztrálni kell, de az adatok további feldolgozásra már nem kerülnek! 1.2.2. Gépi adatfeldolgozás a nem okmányirodai HVI-ben Az adatellenõrzést végzõ számítógépes program személyi számítógépen, a helyi adatlap-, jegyzõkönyv-ellenõrzõ programrendszer részeként mûködik. A napközbeni jelentések adatainak gépi összesítése azt jelenti, hogy a jelentett szavazóköri azonosítók és a megjelenési adatok rögzítését követõen gépi „Összesítõ lap” listázható az aktuális jelentési idõpontokban. A beérkezett szavazóköri jelentések fogadását és továbbítását gépi feldolgozás esetén is az 1.2.1. pontban leírtak szerint kell végrehajtani. 1.2.3. Adatfeldolgozás a kijelölt okmányirodai HVI-ben és az OEVI-ben Az okmányirodai HVI és az OEVI a saját szavazóköri adatait, valamint a részére az 1.2.1. pont alapján adatot szolgáltató nem okmányirodai HVI-k települési összesítõ adatait az okmányirodai számítógépes rendszerben rögzíti. Az adott jelentési idõpontra 15 percen túl érkezõ - az összesítésbõl hiányzó - jelentéseket regisztrálni kell, de az adatok további feldolgozásra már nem kerülnek.

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes